rlitschk/wikidir huggingface dataset:
De TVR Griffith 200 is Sportwagen mit twee Sitten, de vun TVR in Blackpool (England) van 1963 bit 1964 herstellt wurr. In den USA wurr de Wagen as Griffith 200 anbooden, wiel Jack Griffith an TVR mit de Idee för dissen Wagen herantreden weer un för sien Firma Griffith Motors Inc. To glieker Tiet de Naamsrechte för de USA sekern dee. De motorloos Fohrtüüch wurrn nah New York leefert un dor de Ford-V8-Motoren inbaut. De Wagen sünd eegentlich TVR Grantura Mk. III, allerdings mit en Ford –V8-Motor mit 289 cu.in (4727 cm³) Hubruum utstatt. Dissen Wagen kunn man to Recht „Factory Hot Rod“ nömmen. Herstellt wurrn sünd in de USA man blots 191 Griffith 200. Man vertellt, dat de Beteken “200” vun de Leistung vun den Ford-Motor vun meest 200 bhp herrührt (tatsächlich weern dat 195 bhp (143 kW) bi 4400 min-1). Up Wunsch geev dat ok en Hoochleistungsmotor mit ca. 271 bhp (199 kW). Interessanterwies mussen to dat Anpassen vun Motor un Getriebe eenig Streven vun dat Grantura-Chassis wegnommen wurrn. Eenig Deelen vun dat Fohrgestell söllt so lang mit en Hamer torechtbagen wurrn ween, bit de Andrievstrang passen dee. De Bremsen wurrn nich anpasst, aber dat geev wat breedere
Chantal is en düütsch Musikensemble. De Instrumentalgrupp wurr 1969 vun Michael Hofmann-von der Weiden grünnd. De Besetten bestunn in de Loop vun de Bandhistorie ut verscheeden Gitarren, Mandoline, Querflöte, Harpo, Perkussion, Fagott, Oboe, Vigelien un Cello. De Grupp hett in Düütschland, Frankriek, Öösterriek un Australien Konzerte geven. De Musik is dör Pträe in’ ZDF, SWR as ok dör 23 CDs dokumenteert. To Tiet besteiht de Grupp und Michael Hofmann-von der Weiden (Gitarren, Mandoloncello, Madoline), Dr. Gabriele von der Weiden (Harp, Gitarren), Petra Erdtmann (Querflöte), Norma Lukoschek (Blockflöten, Irish Whistles, Traversflöte), Peter Götzmann (Perkussion, Slagtüüch), Lilly Palm-Knoblich (Vigelien), Susanne Steffens (Oboe, Englischhorn) un Markus Meyer-Benz (Cello). The Best of Chantal (1988) Konzertante Musik aus 5 Jahrhunderten (1990) Konzertante Weihnachtsmusik aus 9 Ländern (1991) Live Collection 1980-87 (1993) 25 Jahre Chantal (1997) The Best of Chantal Volume 2 (1997) Wintermusikfestival (1998) Classicals, Traditionals & Populars Volume 1 (1999) Classicals, Traditionals & Populars Volume 2 (2000) Populars Volume 1 (2000) Best of Chantal - Stairway To Heaven (2001) Classicals Volume 1 (2001) Musik zum Entspannen (2001) Beatles Strictly Instrumental (2002) Live At The Cavern (2003) Golden Christmas (2004) Chantal meets Tony Sheridan - A Beatles Story (2004) At Abbey Road (2005) Tell Me
Pirmasens, in öörtlichen Dialekt Bärmesens, is en kreisfree Stadt in Rhienland-Palz, Düütschland. Se liggt an den Westrand vun den Pälzerwald un is Verwaltenssitt vun den Landkreis Südwestpfalz, vun de se ok umslooten is. In Pirmasens leevt 40.125 Inwahners (Stand: 31.12.2015) up en Rebeet vun 61,37 km², dat sünd 656 Inwahner up en km². De Stadt is in acht Stadtdeelen updeelt. Pirmasens wurr to’n eersten Mal um 860 as „pirminiseusna“, een dat Kloster Hornbach ünnerstahn Siedlung, nömmt. Pirmasens harr en weertschaplich Blööte as de düütsch Schohmetropole, hüüd hörrt se to de strukturswaaken Regionen in Düütschland. De Naam Pirmasens geht up den hilligen Pirminius torüch, de dat Kloster in de de dichtbi liggend Lüttstadt Hornbach grünnd hett. Pirmasens Stadt Pirmasens Stadtdeel Erlenbrunn Stadtdeel Fehrbach Stadtdeel Gersbach Stadtdeel Hengsberg Stadtdeel Niedersimten Stadtdeel Windsberg Stadtdeel Winzeln Schohfabrik Rheinberger Stadt Pirmasens Pirmasens. Mehr Biller, Videos oder Audiodateien to’t Thema gifft dat bi Wikimedia Commons. Wiktionary: Pirmasens – Bedüdensverklaren, Woortherkamen, Synonymen, Översetten Stadt Pirmasens
John „Jake“ Hanna (* 4. April 1931 in Roxbury, Massachusetts; † 12. Februar 2010 in Los Angeles) weer en US-amerikaansch Jazz-Slagtüüchspeler vun den Swing un Mainstream Jazz. Hanna speel to Anfang vun sien Karriere in lokalen Bands in Boston, studeer an dat Berklee College un weer in de 1950er un 1960er Johren de Huus-Drummer vun dat Storyville in Boston. He hett 1957 mit Toshiko Akiyoshi arbeit, in dat folgend Johr mit Maynard Ferguson, Marian McPartland (1959-61) un in Woody Herman sien Orchester van 1962 bit 1964. Buterdem weer he as Studiomusiker in Los Angeles an tallriek Plattensessions bedeeligt, mit Oscar Peterson, Bing Crosby, Barney Kessel, Red Norvo, Al Cohn, Buddy Tate un Rosemary Clooney, bi Carl Fontana Midden vun de 1970er Johren; dorto hett he ok noch in de Formatschoon Supersax arbeit. Af Midden vun de 1970er Johren weer he Sessionmusiker för Upnahmen vun dat Concord-Label un speel up deren alljohrig Festivals un All-Star-Tourneen in Japan un Europa. Bi dat sülvige Label nehm he ünner eegen Naam eenig Alben up, up de Carl Fontana, Dave McKenna, Herb Ellis un annern as Gastmusiker speelen deen. Enn‘ vun de 1970er hett he in en Trio mit Marian McPartland un Brian Torff arbeit.
Publius Decius Mus († 295 v. Chr. bi Sentinum) is en Politiker in de Röömsche Republiek ween. He weer veermol röömschen Kunsel. To'n eersten Mol is he Kunsel ween in dat Johr 312 v. Chr.. 310 v. Chr. hett he as Legaten deent. As he 308 v. Chr. to'n tweeten Mol Kunsel weer, hett he gegen de Etruskers siegt. 306 v. Chr. weer Decius den röömschen Dikater Publius Cornelius Scipio Barbatus sien Magister equitum. Tohopen mit Quintus Fabius Maximus Rullianus is he 304 v. Chr. Zenser wurrn. Ok, as he to'n drudden un veerten Mol Kunsel ween is, weer Rullianus sien Kollegen. Mit em tosamen hett he de demokraatschen Maatregeln torüchdreiht, de vun Zenser Appius Claudius Caecus upstellt wurrn weern. 297 v. Chr. weer Decius to'n drudden Mol Kunsel un hett in den drudden Samnitenkrieg bi Maluentum siegt. Siene annern Siege sund (ok bi Titus Livius) nich düütlich ut'neen to holen. En Johr later is siene Herrschop verlängert wurrn um een Johr. Vun 300 v. Chr. bit an sien Dood is Decius Pontifex ween. To'n veerten Mol is Decius Kunsel ween in dat Johr 295 v. Chr.. He hett mit Rullianus gegen de Samniten un Senonen unner Gellius Egnatius siegt
Publius Decius Mus is de Naam von Publius Decius Mus, röömschen Kunsel 340 v. Chr., Publius Decius Mus, röömschen Kunsel 312 v. Chr., Publius Decius Mus, röömschen Kunsel 279 v. Chr. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Adeodatus II. (ok Deusdedit II., * in Rom; † 17. Juni 676) wurr an‘ 11. April 672 to‘n Paapst wählt. Sien Naam bedüüd: vun Gott geven (latiensch). Bevör he Paapst wurr, weer he Mönk in dat Erasmuskloster in Rom. Adeodatus II. hett sück nich völ in weltlich Politik inmischt un he bekämp den Monotheletismus. He hett ok dor sien Güte un Groothartigkeit beindruckt. De kathoolsch Gedenkdag is de 17. Juni, sien Doodsdag. Sien Graff befind sück in den Petersdom. Adeodatus II.. Mehr Biller, Videos oder Audiodateien to’t Thema gifft dat bi Wikimedia Commons. Adeodatus II in dat Biographisch-Bibliographisches Kirchenlexikon (BBKL) AdeodatusII. DNB-Katalog [1]
De Samnitenkriege sund dree Kriege ween twuschen de Röömsche Republiek un den Stamm vun de Samniten. Dor gung dat um de Kuntrull over Kampanien bi. De Kriege hefft wohrt vun 343 bit 290 v. Chr.. Amenne is dor bi rutkamen, dat de Samniten sick wedder torüch trecken mössen na de Gemarken, wo se an un for sik tohuse weern. Ehre Unafhängigkeit hefft se avers eerst verlaren, nadem se in den itaalschen Bundsgenatenkrieg upsternaatsch wurrn weern. Dormols hett Sulla jem 82 v. Chr. unnerkregen. De eerste Samnitenkrieg hett vun 343 bit 341 v. Chr. wohrt. Amenne hett Rom dat nöördliche Kampanien in siene Hand harrt. In de hüdige Forschung warrt avers seggt, den eersten Samnitenkrieg harr dat in Würklichkeit gor nich geven, de weer man blot en Legenn. He schall so tostanne kamen weern: De Samniten harrn sik 354 v. Chr. mit Rom tohopenslaten, um gegen de Kelten un de annern Völker dor umto an to kamen. Man dat duer nich lang, denn geev dat Striet twuschen Rom un de Samniten. 345 v. Chr. harrn de Samniten denn Bund un Verdrag mit de Sidiciners afslaten. Rom anter un sloot en Verdrag mit de Stadt Capua af. Vunwegen düssen Verdrag (Foedus aequum)
Campania is en Region in Süüd-Italien. Se grenzt in'n Noordwesten an Latium, in'n Norden an Molise, in'n Noordosten an Apulien, in'n Osten an de Basilicata un in'n Westen an de Tyreensche See. De Region is 13.595 km² groot un dor leevt um un bi 5.7 Mio Inwahners. De Region ehr Naam kummt direktemang ut de Latiensche Spraken. De Römers hefft de doren Gemarken Campania felix nömmt, wat Glückliche Landschop bedüden deit. De Hööftstadt vun de Campania is Neapel. De Region is updeelt in fiev Provinzen. Twuschen 600 un 200 v. Chr. weer Capua de wichtigste Stadt vun Kampanien. In düsse Tieden is ok in de Samnitenkriege twuschen Rom un dat Volk vun de Samniten dor over streden wurrn, wer Baas in de Campania ween scholl. Tolest hett Rom sik dörsetten konnt. In dat fröhe Middeloller is Amalfi een vun de wichtigsten Hannelsstäder vun Europa ween. Vun dat late Middeloller af an steiht avers Neapel ganz boven in de Campania. Grott vun de Sibylle to Cumae Greeksche Tempels in Paestum Röömsche Städer in Pompeji un Herculaneum Röömsche Villas in Oplontis un Stabiae Vulkane vun den Vesuv Solfatara (Vulkan) Küst vun Amalfi vun Sorrento bit Salerno Eilannen Capri un Ischia Region Cilento
Gellius Egnatius († 295 v. Chr.) is in de Tieden vun den drudden Samnitenkrieg en Baas vun dat itaalsche Volk vun de Samniten ween. Gellius Egnatius is wohrschienlich in de Midden vun dat 4. Johrhunnert v. Chr. boren wurrn. To de Samniten ehren Baas is he in den drudden Samnitenkrieg, um 298 v. Chr. rüm, wurrn. Up röömsche Siete hefft in düssen Krieg Appius Claudius Caecus un Lucius Volumnius Flamma Violens streden. Na de Samniten ehre Nedderlaag in den Tweeten Samnitenkrieg weer de grottste Deel vun de Samnitenarmee na Etrurien utbüxt. Unner Volumnius efft de Römers denn de Samnitenstäder (Murgantia, Romulea und Ferentium erovert. Egnatius hettd enn vor harrt, mit en Armee de Römers torüch to slahn. 296 v. Chr. stell he en Heer tohopen ut Kriegers vun de Samniten, de Umbrers un de Etruskers. Man düsse Armee is ut'neen lopen, vunwegen dat dat Striet geven hett twuschen de Samniten un de Etruskers. Denn versoch Egnatius dat noch mol un stell en vereenigte Armee tohopen ut Samniten, Galliers un Senonen. Dor is he de Römers unner Publius Decius Mus in de Gemarken vun de hüdige Marken mit in de Mööt treden. He hett avers de Slacht vun Sentinum 295 v.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 330er v. Chr. | 320er v. Chr. | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | ► ◄◄ | ◄ | 305 v. Chr. | 304 v. Chr. | 303 v. Chr. | 302 v. Chr. | 301 v. Chr. | 300 v. Chr. | 299 v. Chr. | 298 v. Chr. | 297 v. Chr. | ► | ►► Seleukos I. grünnt in Syrien, dat he just in'e Hand kregen hett, de Stadt Antiochia. Dat duert nich lang un se lööst Seleukia as wichtigste Stadt vun dat Seleukidenriek af.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 330er v. Chr. | 320er v. Chr. | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | ► ◄◄ | ◄ | 306 v. Chr. | 305 v. Chr. | 304 v. Chr. | 303 v. Chr. | 302 v. Chr. | 301 v. Chr. | 300 v. Chr. | 299 v. Chr. | 298 v. Chr. | ► | ►► Glaukias, König vun Illyrien Mithridates II., König vun Kios (* um 386 v. Chr. rüm)
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 330er v. Chr. | 320er v. Chr. | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | ► ◄◄ | ◄ | 307 v. Chr. | 306 v. Chr. | 305 v. Chr. | 304 v. Chr. | 303 v. Chr. | 302 v. Chr. | 301 v. Chr. | 300 v. Chr. | 299 v. Chr. | ► | ►► Seleukos I. gifft den Herrscher Chandragupta Maurya ut Indien de Gemarken ööstlich vun Kabul un dorto Belutschistan to'n Regeern. Dor kriggt he 500 Kriegselefanten for. Seleukos I. grünnt de ole Stadt Osroe unner den Naam Edessa nee. In dat sülvige Johr warrt ok de nee Stadt Dura Europos an den Euphrat-Stroom grünnt.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 330er v. Chr. | 320er v. Chr. | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | ► ◄◄ | ◄ | 309 v. Chr. | 308 v. Chr. | 307 v. Chr. | 306 v. Chr. | 305 v. Chr. | 304 v. Chr. | 303 v. Chr. | 302 v. Chr. | 301 v. Chr. | ► | ►► In de tweeten Samnitenkrieg slaht de Römers unner ehre Kunseln Curvus Paetinus un Postumius Megellus de Samniten in de Slacht vun Bovianum.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 330er v. Chr. | 320er v. Chr. | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | ► ◄◄ | ◄ | 310 v. Chr. | 309 v. Chr. | 308 v. Chr. | 307 v. Chr. | 306 v. Chr. | 305 v. Chr. | 304 v. Chr. | 303 v. Chr. | 302 v. Chr. | ► | ►► De Verdrag twuschen Rom un Karthago warrt verlängert Aulus Atilius Calatinus warrt in Rom anklaagt, he scholl de Stadt Sora an de Samniten verraden hebben. De Römers kriegt de upsternaatschen Hernikers um Anagni rum endgüllig unner. Se harrn sik in den tweeten Samnitenkrieg up de Samniten ehre Sieten stellt. De Samniten ehre Sadt Salvium warrt ok erovert.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 330er v. Chr. | 320er v. Chr. | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | ► ◄◄ | ◄ | 311 v. Chr. | 310 v. Chr. | 309 v. Chr. | 308 v. Chr. | 307 v. Chr. | 306 v. Chr. | 305 v. Chr. | 304 v. Chr. | 303 v. Chr. | ► | ►► Appius Claudius Caecus warrt Kunsel in Rom. De Römers slaht de Samniten in den tweeten Samnitenkrieg bi Allifae. De Römers nehmt en Reeg vun Borgers ut dat Volk vund e Hernikers gefangen. An un for sik staht de Hernikers al jummer up Rom siene Sieten, man nu sluut se sik de Samniten an.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 330er v. Chr. | 320er v. Chr. | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | ► ◄◄ | ◄ | 312 v. Chr. | 311 v. Chr. | 310 v. Chr. | 309 v. Chr. | 308 v. Chr. | 307 v. Chr. | 306 v. Chr. | 305 v. Chr. | 304 v. Chr. | ► | ►► Röömsche Truppen slaht de Umbrers bi Mevania (hüde:Bevagna). Umbrers, Picenters un Marsers sluut en Bund mit de Samniten un treckt tohopen in den tweeten Samnitenkrieg gegen Rom. Nuceria, wat de leste Stadt ween is, de in Kampanien noch up de Samniten ehre Siet stunn, geiht to de Römers over.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 330er v. Chr. | 320er v. Chr. | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | ► ◄◄ | ◄ | 313 v. Chr. | 312 v. Chr. | 311 v. Chr. | 310 v. Chr. | 309 v. Chr. | 308 v. Chr. | 307 v. Chr. | 306 v. Chr. | 305 v. Chr. | ► | ►► De Römers maakt Lucius Papirius Cursor to'n Diktater. He winnt bi Longula en wichtige Slacht in den Krieg gegen de Samniten.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 340er v. Chr. | 330er v. Chr. | 320er v. Chr. | 310er v. Chr. | 300er v. Chr. | 290er v. Chr. | 280er v. Chr. | ► ◄◄ | ◄ | 314 v. Chr. | 313 v. Chr. | 312 v. Chr. | 311 v. Chr. | 310 v. Chr. | 309 v. Chr. | 308 v. Chr. | 307 v. Chr. | 306 v. Chr. | ► | ►► De Etruskers weert in de Slacht an't Vadimoonsche Meer vun de Römers unner Fabius Maximus Rullianus slahn. De Etruskers ehre Städer Perusia (Perugia), Cortona un Arretium (Arezzo) beedt um Freden. In dat Johr tovören harrn de Etruskers en Bund mit de Samniten slaten un in den tweeten Samnitenkrieg ingrepen. De Stadt Perugia warrt to'n eersten Mol nömmt. De Römers erovert Allifae, wat in de Samniten ehre Gemarken liggt. Röömsche Suldaten gaht bi Pompeji an Land. Vun dor ut breekt se in dat Samnitenland in. En Slacht geiht unentscheden ut.
Kunsel betekent Kunsel, Person, de as Diplomaten togange is, Kunsel, Inhebber vun dat hööchste un wichtigste Amt in de Röömsche Republiek in de Antike, hogen Beamten in de Verwaltung in en Stadkommun in dat italieensche Middeloller, Kunsel, Person, de in de Eerste Franzöösche Republiek in de Exekutive togange weer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
En Kunsel (Latiensch: consul) weer dat hööchste Amt in dat Röömsche Riek. Faken warrt de Deenst afkört mit Cos.. Dat röömsche Kunselat bestunn um un bi dusend Johre vun 509 v. Chr. bit 541 n. Chr. Denn is dat vun Kaiser Justinian afschafft wurrn. Na de röömsche Legenn weer en nee Grundgesett upstellt wurrn, nadem de Könige vun de Etruskers verdreven wurrn weern. Dor weer in fast leggt wurrn, dat twee Amtslüde an dat Hööft vun den Röömschen Senat stahn schollen. Düsse Amtslüde schollen jedet Johr nee wählt weern. Düsse beiden Amtslüde schollen den Titel consul dregen. De latiensche Stamm con bedutt tosamen. Na de Historie sütt de Geschicht so ut: An'n Anfang vun de Röömsche Republiek hett dat noch keen Kunseln (consules) geven. Nadem de leste König (rex) verdreven wurrn weer, hett man dat Imperium (Herrschop) in den Praetor maximus siene Hand geven. Dat weer en Amt, dat dormols al bestahn harr. Man 367 v. Chr. sund twee Kunseln an den siene Stäe treden. Een vun de Beiden möss vun de Plebejers afstammen. An ehre Sieten is de Praetor stellt wurrn, de tostännig weer for de Iurisdictio (dat Recht spreken). Düsse Praetor is de Kunseln ehr minnere Kollege (Collega
De Hoike oder Hoiken (ok Hoyke oder Heuke) is en olet Woort for en Umhang sunner Mauen, de bit an de Knee langen deit. Bi Mannslüde weer he over de Schullern to, bi Froenslüde is he over den Kopp leggt wurrn. En sunnerliche Form vun den Hoiken is de Tiphoiken, de in Bremen lange to de Kledaasch vun Borgersfroen tohöört hett. Hüdige Naams for en Hoiken sünd Umhang, Cape oder Poncho. An un for sik schall de Hoike ut Noordafrika herkamen sien. In dat 13. Johrhunnert is se in Süüdfrankriek bekannt wurrn. Eerst na 1300 is se in Noorddüütschland upkamen, wo se in de eerste Hälft vun dat 14. Johrhunnert in de Borgerschop veel dragen wurrn is. Na 1400 hefft blot noch Borgersche, de sik goot stunnen, düsse Kledaasch anplünnt. Düsse Aart vun Mantel warrt eenfach over den Kopp leggt un fallt hendal over den Ruggen bit na’n Bodden. Toslaten warrt de Hoiken, wenn de rechte Sieten up Hööchte vun den Ellenbogen over de lunke Vörsieten slahn un denn dor fastmaakt warrt. Hoiken geev dat u. a. ut dicket Wulltüüch. Towielen weern se ok mit Pelz utstaffeert. An un for sik hefft se keen Kragen harrt. Man for Froenslüde sund
De Plebejers (lat. plebs „Menge, Volk“) sünd to de Tied vun de Röömsche Republiek de Lüde ut dat eenfache Landvolk ween. Se hören nich to den olen Adel mit to. Dat weern de Patriziers (lat. patres „Vaders, Vorwesers“). De Plebejers sünd sunnerlich Buern un Handwarkers ween. Se sünd as Römers ankeken wurrn un hefft na langen Striet um de Stänn (ca. 500-287 v. Chr. unner den Schutz vun dat röömsche Recht stahn. Se mütt ut'neen holen weern mit de Slaven, wat to'n Deel bit to twee Druddels vun de Inwahners vun Rom ween sünd. In dat Johr 494 v. Chr. hefft de Plebejers to'n eersten Mol Lawei maakt for mehr Rechte un sünd ut de Stadt uttagen (secessio plebis). 449 v. Chr. sünd se to'n tweeten Mol ut de Stadt uttrocken un 445 v. Chr. hefft se denn dat Recht kregen un dröffen en Patrizier heiraden (Lex Canuleia). Mit de Johre hefft de Plebejers egene Ämter un Strukturen dörsetten konnt un 367 v. Chr. is en Volksversammeln inricht wurrn un dorto de neen Ämter vun den Volkstribun un vun den plebeejschen Kunsel. Dat hefft de Patriziers all blot togeven, vunwegen dat de Plebejers mit de Secessio plebis Druck maakt hefft.
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 490er v. Chr. | 480er v. Chr. | 470er v. Chr. | 460er v. Chr. | ► 494 v. Chr. | 493 v. Chr. | 492 v. Chr. | 491 v. Chr. | 490 v. Chr. | ► | ►► De Plebejers in Rom maakt to'n eersten Mol Lawei. Se striet um ehr Recht un treckt ut de Stadt Rom ut (Secessio plebis).
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 440er v. Chr. | 430er v. Chr. | 420er v. Chr. | 410er v. Chr. | ► 445 v. Chr. | 444 v. Chr. | 443 v. Chr. | 442 v. Chr. | 441 v. Chr. | ► | ►► Na allerhand Striet um de Macht könnt sik de Plebejers in Rom dörsetten un kriegt offiziell Verlööv, en Patrizier to heiraden (Lex Canuleia)
Julie Ann „Julia“ Sampson Hayward (* 2. Februar 1934 in Kalifornien; † 27. Dezember 2011 in Newport Beach, Kalifornien) weer en US-amerikaansch Tennisspelerin. Sampson stunn 1953 in all tosommen söss Endspelen bi Grand-Slam-Turnieren, vun de se twee winnen kunn. Den eersten Spood fier se bi de austraalsch Tennismeesterschapen (hüüd: Australian Open) in de Damen-Düppelkonkurrenz tosommen mit hör Partnerin Maureen Connolly, tegen de se aber in’t Eenzel verleesen dee. Mit den Australier Rex Hartwig kunn se denn aber noch den Titel in de Mixed-Konkurrenz halen. De anner Finaldeelnahmen weern bi de franzöösch Tennismeesterschapen (hüüd: French Open) un bi de Wimbledon Championships as ok in’ Mixed-Düppel bi de US-amerikaansch Meesterschapen (hüüd: US Open). Julie Sampson upwww.tennis-aaron.de Doodsmeldung mit Biller (afroopen an' 30. Dezember 2011)
Matthäus (hebr. מתתיהו, Matitjahu = „JHWH sien Gaav“) is een vun Jesus siene Jüngers un Apostels ween. He warrt in de christliche Traditschoon as Schriever vun Matthäus sien Evangelium ankeken. Theologen, de sik an de moderne Wetenschop hoolt, lehnt dat avers vunwegen de histoorsche Kritik af un gaht vun en Tweeborntheorie ut. De Evangelist un de Apostel Matthäus sünd in de Karken jummers as een Person ankeken wurrn. Vundeswegen weert se ok in de Kunst jummer as een Person dorstellt. De Jünger Matthäus is de Söhn vun Alphäus. Vun Beroop weer he Töllner (in Kapernaum). Jesus hett em to de twolf Apostels beropen (Mt.9,9 u. 10,3). In Markus un Lukas sien Evangelium is vun sien Naam nix to hören (vgl. Mk.2,13-17). Of de Apostels Levi un Matthäus een un desülvige Person sund, dor hefft sik de Lüde over in'e Plünnen. In de Apostelgeschicht warrt he blot eenmol nömmt (Apg.1,13), man wieter steiht nix over em to lesen. Ok in de Breeve vun dat Nee Testament is nix over em to lehren. In de Karken is vun ole Tieden af an seggt wurrn, Matthäus harr sien Evangelium as Eersten un up Hebrääsch schreven hebben. In sien Katalog schrifft de ole Karkenvader
Disse Artikel is man blots en Stubben. Du kannst Wikipedia helpen un em verbetern. Vergil (* 15. Oktober 70 v. Chr. in Andes bi Mantua; † 21. September 19 v. Chr. in Brindisi), eegentlich Publius Vergilius Maro (nah en in de Laatantike entstahn Schrievwies ok Publius Virgilius Maro oder Virgil), is neben Horaz de bedüüdenst röömsch Dichter vun de „Augusteisch Tiet“. Sien Aeneis gellt as Natschonalepos vun de Römer. Virgil. Mehr Biller, Videos oder Audiodateien to’t Thema gifft dat bi Wikimedia Commons. Biographisch Steckbreef (Leven, Wark, Textutwahl, Zitaten, Literatur) Normdaten: GND: 118626574 (OGND, AKS) | LCCN: n79014062 | VIAF: 8069158070687608780002, 2158158792840839040009, 227161272251847442444/ 8194433, 8069158070687608780002, 2158158792840839040009, 227161272251847442444 | Wikipedia-Personensöök
De Tweeborntheorie vun de Synoptischen Evangelien is in dat 19. Johrhunnert unner annern vun Christian Hermann Weisse (1838) un Heinrich Julius Holtzmann (1863) upstellt wurrn. Vundagen is se in de Literarkritik vun dat Nee Testament de Hypothese mit de meisten Anhängers. Se seggt, dat de Evangelisten Matthäus un Lukas för ehre Evangelien beide de lieken Borns bruukt harrn. Dat weer eenmal Markus sien Evangelium ween un denn noch en annern Born, den dat hüdigendags nich mehr gifft, man de vun de Wetenschop rutfunnen wurrn is. Dor hannelt sik dat um den so nömmten Born Q bi. Neven düsse beiden Borns harrn Matthäus un Lukas jedeen ok noch annere mündliche un schriftliche Borns bruukt, dat weer dat so nömmte Sunnergood.